Document ID: /roh_data/filtered/fineweb-2-filterrobots_roh.jsonl.gz/38665

Gia l’onn passà han Arosa e Lai purschì il «Novemberhoch». Ina purschida che ha carmalà intgins turists da la Bassa si en ils culms. Nov è quest onn ch’ins na po betg mo far passlung sin la loipa da bun dus kilometers a Lai, mabain era ad Arosa.
Extraordinari
Era autras destinaziuns che hajan lur territori da skis sin in glatscher avrian gia il november, di Jannine Kamm d’Arosa turissem. Dentant la purschida vasta da skis, passlung, viandar e schizunt golf porschian mo els. Quantas pistas ch’els pon la finala propi avrir, gliez sa mussa pir fin october.
Fin ussa betg bleras cudeschaziuns
Malgrà las bunas experientschas da l’onn passà, fin uss n’hai anc betg dà bleras cudeschaziuns per il «Novemberhoch». Quai saja dentant normal, di Kamm, la glieud spetgia l’emprim tge aura ch’il november porschia. Pir lura sa decidian ils giasts per vegnir u betg. Perquai èsi impurtant ch’il sulegl sclereschia il november, uschiglio na gidan las purschidas multifaras nagut.
RR actualitad 17:00